text: Sklandrausis er en traditionel ret fra det lettiske køkken, som er af livisk oprindelse, men som i dag anses for at være en egnsret fra Kurland. Den består af en sød tærte fremstillet af rugdej med kartoffel- og gulerodsfyld krydret med kommen. I 2011 indleverede en lettisk virksomhed ansøgning om beskyttet oprindelsesbetegnelse til EU.
  Opskrift.
  For at bage 22–26 sklandrausis' benyttes:
  1 kg rugmel, 350 gram vand, 10 gram salt, 120 gram smør eller margarine.
  1,2 kg kartofler, 300–400 gram creme fraiche, 2 æg, 80 gram smør, salt for smagsætning.
  3,2 kg gulerødder, 100 gram smør, 300–400 gram creme fraiche, 2 æg, 300–500 gram sukker.
  Tilberedning.
  Kog kartoflerne og mos dem, tilsæt salt og smeltet smør, creme fraiche og æg.
  Kog gulerødderne og riv dem, tilsæt sukker og smeltet smør, creme fraiche og æg.
  Bland ingredienserne og lav dejen. Fladgør den med en større rundt genstand (en kagerulle, for eksempel), skær runde stykker på cirka 10–20 cm i diameter. Vend kanten op på ​​dejstykkerne i cirka én cm højde. Læg de forberedte dejstykker på en olieret bradepande og fyld dem med et tyndt lag af kartoffelfyldet, kom derefter et endnu tykkere lag af gulerodsfyldet oven på kartoffelfyldet.
  Bag tærterne i en ovn ved 220–230° i 10–15 minutter indtil dejen bliver tør og gulerodsfyldet lysebrunt. Serveres med mælk og honning eller med "skābputra" – en mælkebaseret byggrød. Kan eventuelt krydres med kommen.